# SÚKROMNÁ SPOJENÁ ŠKOLA, ROVNÁ 597/15, 058 01 POPRAD

**ZMYSLUPLNOSŤ ŽIVOTA A ŽIVOTNÉ CIELE ČLOVEKA**

## ROČNÍKOVÁ PRÁCA

**MICHAL PATAKY**

**TRIEDA IV. A**

**ŠKOLSKÝ ROK 2020/2021**

Konzultant: Mgr. Veronika Chmurová

**OBSAH**

ABSTRAKT........................................................................................................................3

ÚVOD .................................................................................................................................4

ZMYSEL ŽIVOTA..............................................................................................................5

PODKAPITOLA 1.1 ........................................................................................................5

PODKAPITOLA 1.2 ........................................................................................................5

PODKAPITOLA 1.3 ........................................................................................................5

PODKAPITOLA 1.4 ........................................................................................................6

PODKAPITOLA 1.5 ........................................................................................................6

PODKAPITOLA 1.6 ........................................................................................................6

PODKAPITOLA 1.7 ........................................................................................................6

PODKAPITOLA 1.8 ........................................................................................................6

PODKAPITOLA 1.9 ........................................................................................................7

ŽIVOTNÉ CIELE................................................................................................................8

PODKAPITOLA 2.1 ........................................................................................................8

PODKAPITOLA 2.2 ........................................................................................................9

PODKAPITOLA 2.3 ........................................................................................................9

PODKAPITOLA 2.4 ......................................................................................................10

PODKAPITOLA 2.5 ......................................................................................................10

PODKAPITOLA 2.6 ......................................................................................................10

PODKAPITOLA 2.7 ......................................................................................................11

PODKAPITOLA 2.8 ......................................................................................................11

PODKAPITOLA 2.9 ......................................................................................................12

VŠEOBECNÁ POMOC....................................................................................................12

ZÁVER .............................................................................................................................13

SUMMARY ......................................................................................................................14

ZOZNAM BIBLIOGRAFICKÝCH ODKAZOV ............................................................15

**ABSTRAKT**

Pataky, Michal: *Zmysluplnosť života a životné ciele človeka.* [ročníková práca]. Súkromné gymnázium, Rovná 597/15, 058 01 Poprad. Školiteľ: Mgr. Veronika Chmurová. 2020/2021. 15 strán.

Cieľom ročníkovej práce Vám bolo ukázať rôzne typy a témy zmyslov života, čo zmysel života je. Taktiež jej cieľom je pomôcť ľuďom dosiahnuť ich životný cieľ a poukázať čo môžu robiť zle, alebo čo môžu neskôr ľutovať. Práca je rozdelená do 3 kapitol s mnoho podkapitolami. Neobsahuje žiadne grafy, tabuľky alebo iné prílohy. Prvá kapitola je venovaná zmyslu života, jej definícii a 9 rôznych tém životných zmyslov. Druhá kapitola je o životných cieľoch a príkladoch ako ich dosiahnuť, čomu sa vyvarovať a na čo si dávať pozor aby to neskôr neľutovali. Posledná kapitola je o tom na čo všeobecne dávať pozor. Za kľúčové kapitoly sa považujú prvá a druhá kapitola.

**Kľúčové slová:**

*Život, zmysel, životný cieľ, zmysluplnosť života.*

**ÚVOD**

Táto ročníková práca je o zmysluplnosti života a našich životných cieľoch. Nebudem Vám diktovať čo je zmysel života, aký by ste mali mať životný cieľ, alebo ako ho najlepšie dosiahnuť. Najprv si ich vysvetlíme, čo znamenajú, aké majú typy a ako môžu vyzerať. No hlavnou myšlienkou tejto ročníkovej práce je poukázať na to čo ľudia stratia počas hľadania, pracovania k alebo dosiahnutia ich životného cieľa. Budem sa snažiť aby sa čo najviac ľudí dokázalo stotožniť aspoň s jednou časťou práce a aby to Vám pomohlo s Vašimi životnými cieľmi. Ako zdroje na vytvorenie mojej ročníkovej práce som najviac použil moje myslenie ale zobral som inšpiráciu aj z iných zdrojov.

**Zmysel života**

Ako prvé, začneme so zmyslom života. Aký je jeho zmysel? Prečo existujeme? Každý sa raz zamyslel nad touto otázkou. Pre túto otázku boli filozofické debaty, hádky ba dokonca aj vojny. No jednoznačná odpoveď sa ešte nenašla. Zmysel života si definujeme ako cieľ alebo dôvod ktorý človek dáva svojmu životu. Pre človeka to je vec alebo veci ktoré spraví a môže si povedať že jeho život mal zmysel a je spokojný, dosiahol zmysel svojho života. Vybral som 9 najrozšírenejších názorov, alebo lepšie povedané tém, pre zmysel života. Ich poradie je náhodné a nemá žiadny význam.

Kapitola 1.1

Spraviť dobrú a/alebo tú správnu vec.

Veľa ľudí nájde zmysel života v tomto, a robia to mnohými a rôznymi spôsobmi, alebo to pre nich znamená niečo iné. Niekto sa snaží spraviť svet lepším než keď doňho prišli, niekto sa snaží bojovať proti útlaku, proti nerovnosti, za spravodlivosť. Pre niekoho iného to znamená žiť počestný život, byť zodpovedný a mierumilovný. Pod touto témou môžeme nájsť veľa idealistických ľudí, ľudí, ktorý si myslia že zmysel života je konať dobro, pomáhať ostatným a/alebo byť čestný.

Kapitola 1.2

Hľadanie múdrostí a vedomostí.

Títo ľudia vidia zmysel života ako čas na to aby zistili o našom svete a našej realite čo najviac. Ich cieľom môže byť napríklad rozšírenie vnímania sveta, vedieť čo najviac a o čo najviac veciach. Tento zmysel života je o tom ako ľudia sa snažia zistiť o našom svete čo najviac, hľadajú vedomosti a informácie aby sa vyhli utrpeniu spôsobeným nevedomosťou. Alebo aj paradoxne ich zmysel života môže byť nájsť zmysel života. Títo ľudia sú väčšinou logicky zameraný.

Kapitola 1.3

Získanie moci.

Niektorý ľudia túžia po moci, či už to je moc hmotná alebo nehmotná. Nad ľuďmi alebo nad situáciami okolo nich. V tomto prípade sa to môže prejavovať ako napríklad túžba vládnuť nad svetom alebo ho ovládať, usilovanie sa o moc a nadradenosť, alebo aj ovládnutie prírody. Títo ľudia väčšinou myslia iba na seba, sú ambiciózny a dominantný. Tento zmysel života je o tom, že človek by sa mal snažiť o moc, byť ten kto ovláda všetko čo sa deje, a vždy mať pod kontrolou všetko, čo sa môže stať.

Kapitola 1.4

Dosiahnutie biologickej dokonalosti.

Tento zmysel života je o biologických potrebách alebo limitoch. Za dosiahnutie biologickej „dokonalosti“ sa môže brať dosiahnutie nesmrteľnosti alebo evolúcia nášho druhu. Tento zmysel života môže byť taktiež rozmnožovanie a posúvanie našej DNA ďalšej generácii. Ako povedal Francois Jacob: Sen každej bunky, je sa stať dvoma bunkami“.

Kapitola 1.5

Docieliť svoj potenciál a ideály.

S týmto zmyslom ide o to aby ľudia dosiahli svoje sny, ideály alebo potenciál. Na jeho splnenie sa ľudia snažia stať človekom, ktorým vždy chceli byť, spraviť niečo, čím potvrdia svoju existenciu, za niečo stáť. Môže to byť aj to, že sa človek stane svojím najlepším ja, rozšíriť svoj potenciál alebo aj niečo jednoduché ako plnenie svojich snov. Tento zmysel života je o splnení svojich cieľov, snov alebo dosiahnutie svojho potenciálu a/alebo aj niečo znamenať.

Kapitola 1.6

Životné zmysly týkajúce sa náboženstva a viery.

Títo ľudia sú oddaný svojmu náboženstvu alebo viere. Snažia sa žiť svoj život tak ako im to boh prikázal alebo tak, ako im ich viera hovorí, že je správne žiť. Ľudia plnia tieto zmysli preto, aby sa dostali do neba, čo najbližšie k ich bohovi, rozšírili svoju vieru, alebo oslavovali svojho boha alebo bohov. Nemusia to však plniť iba pre odmenu po živote, niekoho zmysel života môže byť aj pochopenie boha alebo milovanie boha a všetkých jeho výtvorov. Títo ľudia sú oddaní svojej viere, lojálni ich bohovi a disciplinovaní v plnení ich prikázaní a pravidiel.

Kapitola 1.7

Milovanie, cítenie a radosť zo života samotného.

V tomto zmysle života je zmysel život samotný. Máme si život užívať, milovať a využívať ho na to aby sme počas neho cítili čo najviac potešenia. Ľudia s týmto zmyslom života vyhľadávajú potešenie a vyvarujú sa bolesti. Užívajú si ho jedlom, pitím, láskou a rôznymi pozitívnymi skúsenosťami. Títo ľudia sú väčšinou bezstarostný a impulzívny. Tento zmysel života je o užívaní života do úplného maxima.

Kapitola 1.8

Človek by sa nemal usilovať o pochopenie, poznávanie alebo chápanie zmyslu života.

Pre tento zmysel života, naozajstná odpoveď nie je, alebo je príliš komplikovaná aby sme ju vedeli pochopiť. No menšiu odpoveď by sme nájsť mohli, preto chcem parafrázovať Viktora Frankliho, ktorý povedal v jeho diele *Man's Search for Meaning*: Človek by sa v konečnom dôsledku nemal pýtať, aký je zmysel jeho života, ale skôr by si mal uvedomiť, že sú to práve oni, kto sú opýtaní. Jedným slovom, každý človek je opýtaný životom; a môžu odpovedať na život iba zodpovedaním za svoj vlastný život; do života môžu odpovedať iba zodpovednosťou.

Viktor Frankl v jednoduchosti hovorí to, že zmysel života nie je otázka, ale skôr odpoveď. Odpoveď ktorú môžeme získať tým ako zodpovedne žijeme náš vlastný život.

Kapitola 1.9

Život nemá zmysel.

Pre niekoho zmysel života neexistuje. Vysvetlenie je že ľudia sa snažia spájať s nejakým zmyslom alebo významom aby sme si mohli vysvetliť svoju vlastnú existenciu. Ľudia čo sa spájajú s týmto zmýšľaním nedávajú životu zmysel, pretože ľudská existencia sa vytvorila iba vďaka náhode a tým pádom nemá žiadny špecifický cieľ alebo zmysel.

Životné ciele

Ľudia ktorý už svoj životný zmysel majú a tí ktorý nie, alebo ho ešte iba hľadajú majú však niečo spoločné. A to sú ich životné ciele, alebo inak povedané ich sny. Každý človek má svoj sen. Môže to byť veľká rodina, dobre platená práca, vedenie pobožného života, získanie moci alebo jednoducho a šťastne žiť. Väčšinou to má niečo spoločné s ich zmyslom života, tým pádom splnenie ich sna je taktiež aj splnenie ich životného zmyslu.

Je v tom ale problém, ľudia chodia za svojím snom, chcú úspech dosiahnuť za každú cenu, no keď ho dosiahnu, nemusí sa im to zdať také zmysluplné ako predtým. Dôvodom je to, čo zanechali na ceste k ich snu. Pre človeka, pre ktorého sen bola práca, mohol pozabudnúť starať sa o svoju rodinu, a potom ľutovať, že netrávil čas s nimi. Človek ktorý si život len užíval a naháňal iba pozitívne skúsenosti sa kvôli nim mohol ocitnúť bez práce alebo vzdelania dostať poriadnu prácu a tým si uškodil pri plnení svojho zmyslu života alebo inak povedané jeho užívania si kvôli starostiam.

Ako tomu môžeme zabrániť? Použijeme predošlých 9 tém života a dáme si príkladné životné ciele. S týmito príkladmi poukážeme, čo sa človek snaží dosiahnuť, čo mu pomôže dosiahnuť jeho cieľ a nakoniec, na čo človek zabúda alebo ako si ubližuje počas cesty k jeho cieľu.

Koniec koncov, každý z nás robí chyby a toto Vám môže pomôcť zistiť váš zmysel alebo cieľ, ako aj to na čo by ste mali dávať pozor, aby ste to neskôr neoľutovali.

Kapitola 2.1

Spraviť dobrú a/alebo tú správnu vec.

Ako prvý príklad použijeme ochranu prírody, konkrétne lesov, pretože človek chce aby aj jeho vnúčatá mohli mať prírodu a preto lebo to je správna vec. K splneniu cieľa sa človek pravdepodobne pripojí k protestom a neskôr aj k skupine, ktorá bude stáť za tým, aby sme lesom dali pokoj. Taktiež svoj cieľ môže plniť rôznymi petíciami pre ich záchranu, nehovoriac môže aj podporovať charitu, ktorá ich ochraňuje.

Dávať pozor by ste si mali hlavne na to, či nebudete aj Vy robiť škodu. Ak chcete aby les bol naozaj zdravý, musíme mu dopomôcť ľudskou rukou. Či už to bude zbavovanie sa invazívnych rastlín alebo rúbanie stromov, ktoré sú staré alebo choré. Bez starostlivosti by jedno z najväčších rizík bolo zosun pôdy alebo infekcia stromov. Rovnako treba dať pozor keď budete podporovať charitu či naozaj pomáha a ak áno koľko z donácií ide na pomoc a koľko nie. V jednoduchosti, musíte dávať pozor a študovať o veciach, ktorým chcete pomôcť aby ste im neskôr neublížili a kontrolovať organizácie ktorých chcete byť súčasťou alebo podporovať či robia to čo majú.

Druhý príklad dáme človeka, ktorý žije takzvaným „rytierskym kódom“ alebo si ctí svoju česť. Tento človek chce žiť svoj život počestne a robiť iba dobré veci, preto môže mať svoj kód ktorým sa riadi alebo niečo všeobecnejšie ako svoju česť. Plnenie tohto cieľa je jednoduché, žiť čestne a pomáhať, pričom nerobiť nič čo by bolo proti vašej cti, aby ste si ju nepoškvrnili.

No aj mierumilovné náboženstvo malo vojnu v jeho mene, a bolo zneužité. Ľudia čo takto žijú si musia dávať pozor aby neboli niekým ovplyvnený alebo zmanipulovaný. Hrozí, že by nevedome porušili svoj kód a poškvrnili svoju česť. Taktiež sa niekedy stáva že svoj kód tlačia na ostatných, aj keď nie priamo zlé, musia dávať pozor aby to neprehnali a niekoho si tým neznepriatelili.

Kapitola 2.2

Hľadanie múdrostí a vedomostí.

Prvý príklad si uvedieme človeka, ktorý miluje hviezdy a vesmír. Ťahá ho vedieť o tom čo naviac a zistiť všetky jeho tajomstvá. Svoj sen si splní učením sa a študovaním na vysokej škole s odborom astrológie, vďaka čomu si nájde prácu ktorá ide ruka v ruke s jeho snom.

Ak ste ako on, musíte si dávať pozor aby to nebola jediná vec čo v živote robíte. Nesmiete zabudnúť na ostatné veci ako sú napríklad vaši kamaráti alebo rodina. Predsa len najlepšia vec pri objavovaní je to, že to máte s kým zdieľať.

Ako druhý príklad si uveďme človeka, ktorý sa zaujíma napríklad o ľudskom tele a chce o ňom vedieť čo najviac. Jeho cieľom je zistiť všetko o ľudskom tele za akúkoľvek cenu. Splnenie tohto sna je podobné ako v predošlom prípade ale vec, ktorej sa treba vyvarovať je úplne iná. V živote nie je veľa takýchto ľudí ale tiež existujú, ľudia čo sa pre vedu nepozastavia nikde. Mohli sme to vidieť napríklad v nacistickom Nemecku. Tu je si potrebné uvedomiť že niektoré veci by sa nemali získať za každú cenu. Musíme myslieť eticky a morálne.

Kapitola 2.3

Získať moc.

Tento človek chce moc, chce moc nad informáciami. Toto môže byť ťažšie na splnenie. Človek potrebuje byť veľmi sociálne zdatný, musí vedieť ako ľudia fungujú a ako reagujú. Najlepšie je mať čo najviac ľudského kontaktu, aby sa človek s ľuďmi naučil narábať a mal kontakty. Najlepšou prácou by bolo byť šéfom Slovenskej Informačnej Služby.

Ale aj človek čo by chcel mať inú formu moci, napríklad nad ľuďmi alebo firmami, by potreboval robiť takéto veci. Najlepšia práca by tu ale bola byť politikom.

Na čo ľudia musia dávať pozor je to, aby boli vo svojej práci vždy dôkladní a aby boli veľmi vyberaví s tým čomu alebo komu veria. Jedna malá chyba v tomto prípade môže znamenať všetko.

Kapitola 2.4

Dosiahnutie biologickej dokonalosti.

V tomto prípade, nie je možné veľmi poradiť. Ak človek pátra po nesmrteľnosti, najlepšie by asi bolo stať sa vedcom s biologickým, alebo možno aj dokonca inžinierskym, zameraním. Pri jednom sa človek bude snažiť vynájsť liek na našu smrteľnosť, pri druhom zase nám vypomôcť s technológiou.

Z pohľadu evolúcie sa tomu tiež nedá veľmi pomôcť, a preto by som povedal, že jediný spôsob je prežiť a rozmnožiť sa.

Kapitola 2.5

Docieliť svoj potenciál a ideály.

V tomto prípade si môžeme predstaviť obyčajného človeka, ktorý sa chce stať čo najlepším v jeho talentoch. Či už jeho talent je v umení, športe, programovaní, stavaní alebo mnoho iných veciach. Dôležité je na sebe pracovať, trénovať a používať svoj talent s disciplínou. Na svete existuje veľa škôl s ešte viac odbormi a tým pádom sa určite nájde aj škola pre to, čo chce človek dokázať alebo v čom sa chce zlepšiť.

Musí si ale dávať pozor a nemyslieť alebo nerobiť iba tú jednu vec. V živote treba robiť rôzne veci, inak človek môže stratiť chuť, radosť a nadšenie z jeho talentu. Taktiež sa môže priveľmi zaškatuľkovať a ublížiť tým svojmu potenciálu.

Ako druhý príklad si predstavme človeka, čo chce potvrdiť svoju existenciu, chce aby vedel že niečo znamenal. Toto je jeden z ťažších cieľov. Ak máte tento cieľ, musíte si najprv rozmyslieť, ako to chcete urobiť. Zachraňovať životy? Doktor alebo vojenský lekár. Dostať sa do učebníc a do hláv všetkých žiakov? Zrušte používanie ypsilonu v slovenčine. Zmeniť kurz histórie? Veľa šťastia. Niekedy človek musí byť v správny čas na správnom mieste. Aj keď Vám to nevyjde, nezabudnite že, veľa ľudí bolo uznávaných až po smrti.

Kapitola 2.6

Životné zmysli týkajúce sa náboženstva a viery.

Prvým príkladom nám bude človek čo chce oslavovať svojho boha a žiť pobožný život. Ako konkrétne náboženstvo si uvedieme kresťanstvo, pretože toto náboženstvo najlepšie poznám. Ak chce človek oslavovať svojho boha, mal by chodiť každú nedeľu do kostola, chodiť na dôležité omše a oslavovať sviatky. Aby žil pobožný život, musí sa riadiť desiatimi prikázaniami ale aj morálne. Na čo by si človek mal dávať pozor je to, aby nevnucoval svoj štýl života druhým alebo sa nepovyšoval nad ostatných kvôli jeho náboženstvu.

Druhý príklad, si uvedieme človeka čo chce rozširovať slovo božie. Pre tohto človeka bude najlepšie ak bude žiť tým čo káže, šiel študovať teológiu, a potom chodil na rôzne misie, kde môže plniť jeho životný cieľ. Taktiež mu pomôže ak má veľa kontakt s ľuďmi, aby s nimi vedel rozprávať. Musí si ale dať pozor aby na ľudí netlačil a taktiež pochopil, že viera má mnoho podôb, nemusia byť presne podľa knihy, aby bol človek veriaci.

Kapitola 2.7

Milovanie, cítenie a radosť zo života samotného.

Tentokrát si dáme iba jeden príklad, keďže životný cieľ tu je jedným alebo druhým spôsobom rovnaký, užiť si život na maximum. Pre splnenie tohto cieľa si človek musí jednoducho užívať život a všetky jeho krásy. Či už to je cestovaním, maľovaním, chodením do klubov, jedením a mnohými inými spôsobmi. Najlepšie pre splnenie tohto cieľa by bolo si nájsť klub alebo pratiu z Vašimi záujmami. Budete si môcť užívať, možno nájsť priateľov a možno nájdete aj niečo čo by ste sami nenašli.

Je tu ale veľké nebezpečenstvo pre ľudí, čo takto žijú. Prvým z nich sú drogy alebo iné návykové látky. Musíte si dávať pozor aby pri užívaní si života a spoznávaním jeho krás ste nezapadli do závislosti pri skúšaní. Možno na pár mesiacov Vás to bude baviť ale potom si život veľmi neužijete.

Druhým nebezpečenstvom je to, že tým ako si ľudia užívajú v mladosti, môžu stratiť možnosť užívať si v dospelosti. Je ťažké si užívať život keď musíte pracovať 12 hodín každý deň za slabo platenú prácu.

Kapitola 2.8

Človek by sa nemal usilovať o pochopenie, poznávanie alebo chápanie zmyslu života.

Príkladom nám môže byť obyčajný človek, ktorého životný cieľ môže byť akýkoľvek. Pre tohto človeka zmysel života je niečo, čo sa nedá len tak pochopiť. Žije si svoj život, plní si jeho sny a životné ciele. Keď bude umierať tak pravdepodobne nebude vedieť či svoj životný zmysel naplnil, v čom je aj problém tohto vysvetlenia zmyslu života.

No nesmieme zabudnúť to, že možno zmysel nášho života mohla byť malá vec ktorú si ani nepamätáme. A taktiež nesmieme zabudnúť aj to, že z veľké veci, sa začínajú maličkosťami.

**Kapitola 2.9**

Život nemá zmysel.

K tomuto zmyslu života príklad nemám, ale mám k nemu jeho problém. Veľmi veľa ľudí si myslí že život nemá zmysel. A to nie je problém, je to rovnako možná odpoveď k zmyslu života ako každá iná.

Tu je problém s cieľom a dôvodom. Každý človek si aspoň raz povie na čo je život ak nemá zmysel a tým pádom na čo sa snažiť keď nakoniec je aj tak všetko zbytočné. Prečo sa snažiť aj keď zomrieme? Prečo nechať niečo za nami keď sa raz aj tak vesmír skončí? K tejto otázke použijem ako odpoveď parafrázu od u/SabatonBabylon ktorý napísal v jeho príbehu *The HEL Jumper*: Vesmír je veľký, studený, krutý a bezcitný. Ale ak budeš bojovať dosť tvrdo, dosť dlho, a si ochotná pretrpieť všetkým čo na teba hodí... môžeš si vyrezať svoj vlastný, malý kútik ktorý ovládaš ty. Nájdeš tam šťastie pre seba a pre tých, okolo teba. Tvoj malý kútik môže byť maličký, teplý, láskavý a milujúci.

Chcem tým povedať to že napriek tomu že náš život nemusí mať zmysel, vo vesmíre sa nič nezmení napriek všetkým naším silám, môžeme si spraviť náš vlastný malý kúsok, kde to čo robíme, znamená veľa pre nás, našu rodinu a našich priateľov.

**Všeobecná pomoc**

V tejto poslednej kapitole chcem zhrnúť na čo si celkovo pri vašich cestách k dosiahnutiu vašich cieľov a zmyslov života.

Nesmieme zabudnúť že životy, nie sú iba o našich najväčších snoch, cieľoch alebo o tom zmysle života, ale aj o maličkostiach.

Môžeme byť herečka, známi vedec alebo najlepší športovec. No naše životy sú aj o ľuďoch čo sú okolo nás. Predsa len sa najlepšie tvorí, nachádza a stavia ak to máte s kým zdieľať. Taktiež je dobré ak myslíme do budúcna aby sme potom nemuseli prestať s tým čo nás baví v budúcnosti.

Je dobre dávať si pozor a byť dôkladný, pretože niekedy malá chybička môže znamenať veľa.

A nakoniec, nie je dobré vždy na všetko tlačiť, niektoré veci potrebujú čas alebo už sú hotové, len to nie je ešte vidno.

**Záver**

Táto ročníková práca sa zaoberala o tom čo a aké sú zmysli života, životné ciele. Taktiež sa zaoberala čo ľudia robia aby ich dosiahli, kde môžu robiť chyby a na čo dávať pozor aby potom niečo neľutovali.

Moja práca Vám mala pomôcť či už pri vybavovaní vašich problémov, hľadaním samého seba, alebo čo robiť pri hľadaní vlastného zmyslu života.

**Summary**

The main focus of my year work is at the meaning of life and our life goals. In my first chapter we talk about the meaning of life, the definition for the meaning of life and lastly, about the nine most popular beliefs as to what a meaning of life is, as well as their description and their explanation. As an example we had there as a definition for the  
meaning of life search for knowledge and wisdom, gathering of power or the love for life itself.

In the second chapter I talk about our life goals. How are they defined, what could be the different life goals for different meanings of life as well as examples for them. The examples are used to show how we could get to the said life goals, what kind of problems to look out for and lastly what people usually abandon on their way to them and later in their life greatly regret.

The last chapter is used for general advice.

Another focus for the year work was to help people in their search for the meaning of life or themselves. It was also written to help them look out for problems along the way and to show what to do so they wont regret something later in their life.

**Bibliografické zdroje**

FRANKL, V.: *Man’s Search for Meaning*. Boston : Beacon Press, 1959. 200 s. ISBN 080701429X

BOWELL, R.: *The Seven Steps of Spiritual Intelligence: The Practical Pursuit of Purpose, Success and Happiness.* Boston : Nicholas Brealey Publishing, 2004. 199 s. ISBN 9781857883442

DAVIES, P.: The Fifth Miracle: The Search for the Origin and Meaning of Life. New York : Simon & Schuster, 2000. 304 s. ISBN 978-0-684-86309-2

WALKER, E.: The Physics of Consciousness: The Quantum Mind and the Meaning of Life. New York : Perseus Books, 2000. 384 s. ISBN 978-0-7382-0436-9

u/SabatonBabylon: *The HEL Jumper* In: Royal Road [online]. 2020, [cit. Január 2021]. Dostupné na internete: <https://www.royalroad.com/fiction/33140/the-hel-jumper-survive/>